**ΔΙΕΘΝΙΚΗ ΣΥΝΑΝΤΗΣΗ ΣΥΝΕΡΓΑΣΙΑΣ**

**TRANSNATIONAL COOPERATION ACTIVITIES**

**Τίτλος:**«Κοινές ευρωπαϊκές στρατηγικές για μια συνεκτική συμμετοχή των μεταναστών, των νεαρών μεταναστών, των αιτούντων άσυλο καθώς και των προσφύγων στο πρόγραμμα Erasmus+» - “ European shared strategies to put in place a coherent involvement of migrants, youth migrants, asylum seekers and refugees in Erasmus+”

Το Ίδρυμα Κρατικών Υποτροφιών, στο πλαίσιο των αρμοδιοτήτων του ως Εθνική Μονάδα Συντονισμού για το πρόγραμμα Erasmus+ για τους τομείς της Εκπαίδευσης και Κατάρτισης, ανακοινώνει τη δυνατότητα υποβολής αίτησης συμμετοχής σε διατομεακό θεματικό σεμινάριο στο πλαίσιο των Διεθνικών Συναντήσεων Συνεργασίας.

Οι Διεθνικές Συναντήσεις Συνεργασίας διοργανώνονται από τις Εθνικές Μονάδες των χωρών που συμμετέχουν στο Πρόγραμμα Erasmus+ και στόχος τους είναι η βελτίωση της ποιότητας στη συνολική εφαρμογή του προγράμματος συμβάλλοντας με αυτό τον τρόπο στην αύξηση του αντίκτυπου του προγράμματος σε συστημικό επίπεδο. Παρέχουν ένα βήμα για διάλογο πάνω σε θέματα ευρωπαϊκών και εθνικών προτεραιοτήτων που αποτελούν κοινό τόπο ενδιαφέροντος, συνεισφέροντας στην ανταλλαγή ιδεών, ορθών πρακτικών καθώς και στην προώθηση της ποιότητας της εκπαίδευσης και των συστημάτων κατάρτισης των συμμετεχουσών χωρών.

Οι 3 Ιταλικές Εθνικές Μονάδες διοργανώνουν από κοινού το ανωτέρω θεματικό σεμινάριο στο πλαίσιο των Διεθνικών Συναντήσεων Συνεργασίας του προγράμματος Erasmus+ στη Ρώμη στις 15-17 Μαΐου 2017.

Σε αυτό καλούνται να συμμετέχουν ενεργά φορείς από τους τομείς της Σχολικής εκπαίδευσης, της Επαγγελματικής Εκπαίδευσης και Κατάρτισης και της Εκπαίδευσης Ενηλίκων. Αίτηση μπορούν να υποβάλουν δημόσιες και τοπικές αρχές, ΜΚΟ, οργανισμοί που ασχολούνται με μειονεκτούσες ομάδες, σχολεία, πάροχοι ΕΕΚ και φορείς εκπαίδευσης ενηλίκων. Το σεμινάριο θα στοχεύει στην ανταλλαγή εργαλείων, πρακτικών και μεθόδων, προκειμένου να προωθηθεί η δικτύωση μεταξύ των οργανισμών που ενδιαφέρονται για το Erasmus+ και να ενισχυθεί η αξία της κοινωνικής ένταξης των μεταναστών, των νέων μεταναστών, των αιτούντων άσυλο και των προσφύγων.

Οι εργασίες του σεμιναρίου ξεκινούν την Δευτέρα 15 Μαΐου στις 14:00 και θα ολοκληρωθούν την Τετάρτη 17 Μαΐου στις 14:00.

**Προτεραιότητα θα δοθεί σε φορείς που εργάζονται με μετανάστες, αιτούντες άσυλο και πρόσφυγες.**

**Ημερομηνία και τόπος διεξαγωγής:** 15 – 17 Μαΐου 2017, Ρώμη, Ιταλία

**Αριθμός διαθέσιμων θέσεων:** 6 (2 ανά τομέα)

**Εκτιμώμενο κόστος ταξιδίου:** Έως 400 ευρώ

**Κόστος εγγραφής**: -

**Γλώσσα Εργασίας:** Αγγλική

**Τομείς ενδιαφέροντος:** Επαγγελματική Εκπαίδευση και Κατάρτιση, Εκπαίδευση Ενηλίκων και Σχολική Εκπαίδευση

Η Ιταλική Εθνική Μονάδα- Youth Agenzia Nazionale Giovani National Agency θα καλύψει το κόστος των συμμετεχόντων (τοποθεσία διεξαγωγής σεμιναρίου και τα γεύματα κατά τη διάρκεια) καθώς και την διαμονή για 2 βράδια (check-in 15 Μαΐου – check-out 17 Μαΐου) για όλους τους συμμετέχοντες. Οι δαπάνες ταξιδίου για έξι (6) συμμετέχοντες καλύπτονται από την Ελληνικη Εθνική Μονάδα-ΙΚΥ σε ποσοστό 95%, ενώ σε ποσοστό 5% οι δαπάνες θα καλυφθούν από ιδίους πόρους των συμμετεχόντων.

**Οι ενδιαφερόμενοι παρακαλούνται να υποβάλλουν την αίτηση τους (βλ. κάτωθι ηλεκτρονικές διευθύνσεις) μέχρι τις 28 Μαρτίου 2017.**

Για περισσότερες πληροφορίες οι ενδιαφερόμενοι μπορούν να απευθύνονται στο τηλέφωνο 210-3726310 ή στο ηλεκτρονικό ταχυδρομείο edagre@iky.gr και στο τηλέφωνο 210-3726368 ή στο ηλεκτρονικό ταχυδρομείο ianagnostopoulou@iky.gr.